Der var trafikkaos på Hobrovej mellem Svenstrup og Ellidshøj her til morgen. Årsagen var olie på vejen, som gjorde det glat for bilisterne at køre bil. Beredskabscenter Aalborg har nu fundet frem til synderen. - Det er en gummiged, der kørte fra Svenstrup og til nord for Ellidshøj, og den har spildt olie over hele strækningen i sydgående retning, så trafikken har været lidt kaotisk derude på et tidspunkt, fortæller indsatsleder Søren Sundbøl fra Aalborg Kommunes Beredskab til Nordjyske.dk. Der er nu blevet spredt sand på vejen, så det skulel være sikkert at køre der igen.

Opsummering:
Der var trafikalt kaos på Hobrovej mellem Svenstrup og Ellidshøj på grund af olie på vejen.